પોતાની મિસ્ટ્રી બોલિંગથી ભલભલા બેટ્સમેનો માટે માથાનો દુ:ખાવો બની ગયેલો સુનીલ નારાયણ હવે વિરોધી ટીમના બોલર્સ માટે પણ મુસીબતો પેદા કરી રહ્યો છે. રવિવારે ઈનડ ગાર્ડન્સ ખાતે રોયલ ચેલેન્જર્સ બેંગ્લોર વિરુદ્ધ IPL-11ની પોતાની પ્રથમ મેચમાં કોલકાતા નાઈટ રાઈડર્સના કેપ્ટન દિનેશ કાર્તિકે અગાઉના કેપ્ટન ગૌતમ ગંભીરના સફળ ફોર્મ્યુલાને અજમાવતા સુનીલ નારાયણને ઓપનિંગમાં ઉતાર્યો. કાર્તિકનો આ દાવ સફળ સાબિત થયો અને નારાયણે એવી તોફાની ઈનિંગ રમી કે, આખા સ્ટેડિયમમાં તેની વાહવાહી થવા લાગી.